##

## **ΔΕΛΤΙΟ ΤΥΠΟΥ**

## **Career Expo 2025 | Beyond the Bedside | Τμήμα Νοσηλευτικής Πανεπιστημίου Θεσσαλίας**

Το Τμήμα Νοσηλευτικής του Πανεπιστημίου Θεσσαλίας ανοίγει τις πόρτες του στην επαγγελματική εξέλιξη, την καινοτομία και την επιχειρηματικότητα, διοργανώνοντας το **Career Expo 2025** την **Τρίτη, 27 Μαΐου 2025**, στις σύγχρονες εγκαταστάσεις του στο Campus **Γαιόπολις στη Λάρισα**. Η φετινή εκδήλωση, που φιλοδοξεί να αποτελέσει σημείο αναφοράς στον χώρο της Νοσηλευτικής, φέρνει κοντά φοιτητές, απόφοιτους, επαγγελματίες και κορυφαίους οργανισμούς, δημιουργώντας γέφυρες συνεργασίας και πραγματικές ευκαιρίες καριέρας.

Με κεντρικό μήνυμα την **ενίσχυση της δικτύωσης και της επαγγελματικής ανάπτυξης**, το Career Expo 2025 στοχεύει στη διασύνδεση της εκπαίδευσης με την αγορά εργασίας, προωθώντας τη μετάβαση των νέων επαγγελματιών από τη θεωρία στην πράξη.

Η αυλαία της εκδήλωσης ανοίγει δυναμικά με ένα **Fireside Chat** υπό τον τίτλο **“WHO Inspires You?”**, όπου ο **Καθηγητής João Breda**, **Επικεφαλής του WHO Athens Quality of Care and Patient Safety Office** και **Special Adviser to the WHO Regional Director for Europe**, θα συνομιλήσει με τους παρευρισκόμενους. Με συντονίστρια της συζήτησης, την **Καθηγήτρια Μαρία Μαλλιαρού**, οι παρευρισκόμενοι θα έχουν την ευκαιρία να ακούσουν από πρώτο χέρι το όραμα του Παγκόσμιου Οργανισμού Υγείας σχετικά με την επαγγελματική ανάπτυξη των νοσηλευτών.

Ακολουθεί το **Πάνελ Συζήτησης: «Καινοτομία & Επιχειρηματικότητα στις Επιστήμες Υγείας»**, όπου κορυφαίες προσωπικότητες, όπως ο **Καθηγητής** **Παναγιώτης Μπαμίδης** (Τμήμα Ιατρικής Α.Π.Θ.), η **Μαρία Πουρνάρη** (COO του Health Hub και Επικεφαλής Διεθνούς Ανάπτυξης του JOIST Innovation Park) και η **Δρ.** **Ζωή Βασιλική Σκαπέρδα** (Chief Scientific Officer της FoodOxys PC Spin off), θα μοιραστούν τις ευκαιρίες και προκλήσεις που αναδύονται στο οικοσύστημα της καινοτομίας στην υγεία. Με συντονίστρια την Αντιπρύτανη Καινοτομίας, Διεθνοποίησης, Συνεργασιών και Ψηφιακής Διακυβέρνησης
και Επικεφαλής της μονάδας One Planet Thessaly, **Καθηγήτρια Χρυσή Λασπίδου**, οι συμμετέχοντες θα γνωρίσουν πώς η τεχνολογία, η καινοτομία και οι ψηφιακές λύσεις αναμορφώνουν τον τρόπο που αντιλαμβανόμαστε την ιατρική περίθαλψη και τη νοσηλευτική φροντίδα.

Το πρόγραμμα συνεχίζεται με το πάνελ **"Nursing Beyond the Ward | Εξειδικευμένοι Ρόλοι στη Νοσηλευτική"**, όπου καταξιωμένοι επαγγελματίες από εξειδικευμένα πεδία, όπως η **Μονάδα Ιατρικώς Υποβοηθούμενης Αναπαραγωγής**, η **Μονάδα Υπερβαρικής και Καταδυτικής Ιατρικής**, η **Αγγειακή Προσπέλαση** και η **Εξωσωματική Κυκλοφορία**, θα παρουσιάσουν τη δυναμική της νοσηλευτικής πέρα από τα παραδοσιακά πλαίσια.

Η καινοτομία δεν σταματά εδώ. Οι συμμετέχοντες θα έχουν την ευκαιρία να παρακολουθήσουν τις **Παρουσιάσεις Προγραμμάτων Μεταπτυχιακών Σπουδών του Πανεπιστημίου**, ανακαλύπτοντας τις δυνατότητες περαιτέρω εξειδίκευσης και ακαδημαϊκής εξέλιξης. Ειδικότερα, θα παρουσιαστούν προγράμματα σε τομείς όπως η **Πρωτοβάθμια Φροντίδα Υγείας**, η **Νεφρολογική Φροντίδα**, η **Δεοντολογία και Ηθική στις Βιοϊατρικές Επιστήμες**, η **Διαγνωστική και Θεραπευτική Προσέγγιση του Διαβητικού Ποδιού**, καθώς και το νέο πρόγραμμα **Προηγμένη Νοσηλευτική Πρακτική** που βρίσκεται υπό ίδρυση.

Το απόγευμα, η εκδήλωση κορυφώνεται με το πάνελ **"Our Alumni Inspire"**, όπου διακεκριμένοι απόφοιτοι του Τμήματος Νοσηλευτικής, όπως ο **Νικόλαος Γκούμας** (Διευθυντής Νοσηλευτικής Εκπαίδευσηςκαι Επαγγελματικής Ανάπτυξης, Όμιλος Ιατρικού Αθηνών), ο **Αρχιμ. κ. Σέργιος (κ.κ. Θεοδόσιος) Παραλίκας** (Αναπληρωτής Καθηγητής Π.Θ.) και ο **Παναγιώτης Πρεζεράκος** (Καθηγητής, Πανεπιστήμιο Πελοποννήσου, πρ. Γενικός Γραμματέας Δημόσιας Υγείας), θα μοιραστούν την προσωπική τους σπουδαία διαδρομή.

Η ημέρα ολοκληρώνεται με παρουσιάσεις από σημαντικούς οργανισμούς, όπως το **ΙΑΣΩ Θεσσαλίας**, η **Κλινική Ανάσσα**, **το Κέντρο Αποκατάστασης και Αποθεραπείας Animus**, η **Talent Loom**, η **Euromedicals**, η **Eduployment**, η **CAREPOI**, το **Mediterranean Hospital of Cyprus** και το **Ωνάσειο Καρδιοχειρουργικό Κέντρο**, που θα παρουσιάσουν τις ευκαιρίες καριέρας και ανάπτυξης στον χώρο της Υγείας.

Το **Career Expo 2025** αναδεικνύει την εκπαίδευση ως τον πυλώνα της καινοτομίας και της επιχειρηματικότητας στον χώρο της Υγείας. Η εκδήλωση θα αποτελέσει ένα μοναδικό πεδίο ανταλλαγής ιδεών, διασύνδεσης και έμπνευσης για το μέλλον της Νοσηλευτικής και των Επιστημών Υγείας.

**Για πληροφορίες και εγγραφές:**

<https://traumacarelab.nurs.uth.gr/careerexpo2025/>